Liana Stanciu

“Nu m-am gândit niciodată la aceste interpretări”, a declarat pentru Paginademedia.ro Liana Stanciu, după iureșul creat în online de petiția pentru schimbarea Constituției.

Publicitate

Liana Stanciu, pentru Paginademedia.ro:

“Toată această poziție sprijină ideea de familie. De opt ani merg prin spitale, de doi ani merg la un centru de plasament, am văzut ce înseamnă copii fără părinți, care nu știu ce înseamnă mamă și tată.

De aceea am spus că eu cred că un copil are nevoie de tată și de mamă.”

Paginademedia.ro: Interpretarea a fost că nu ești de acord cu căsătoriile între persoane de același sex.

Nu pentru asta militez eu, ci pentru o soluție pentru copiii abandonați, pentru copii cu probleme, pentru copiii care nu au familie și nu sunt doriți, a spus Liana Stanciu.

Eu nu am spus nici că sunt în stânga, nici că sunt în dreapta. Nu am spus aceste lucruri, nu sunt ale mele, nu le gândesc și nu le simt.

Înainte de discuția cu Liana Stanciu, reamintim că realizatoarea emisiunii Arte, carte şi capricii (totdată preşedintele Asociaţiei Părinţi pentru ora de religie) a declarat public că susţine iniţiativa Coaliției pentru familie, care a depus la Parlament trei milioane de semnături pentru revizuirea Constituției, astfel încât familia să fie definită ca alcătuită din bărbat și femeie.

Declarația Lianei Stanciu, pentru Paginademedia.ro:

Liana Stanciu: Toată această poziție sprijină ideea de familie. De opt ani merg prin spitale, de doi ani merg la un centru de plasament, am văzut ce înseamnă copii fără părinți, care nu știu ce înseamnă mamă și tată.

De aceea am spus că eu cred că un copil are nevoie de tată și de mamă.

Paginademedia.ro: S-a interpretat…

Liana Stanciu: Nu eu am dat această interpretare. Nu m-am gândit niciodată la aceste interpretări. Este un subiect care mă rănește profund.

Îmi doresc să trăiesc într-o țară în care copiii să nu sufere după lucrurile pe care le fac adulții. E prea multă suferință.

Reacțiile au fost dure pe Facebook. Se poate înțelege că prin includerea ideii de mamă și tată ca familie se limitează căsătoriile între persoane de același sex?

Eu nu am spus asta. Ceea ce am spus eu este, cum am precizat, că un copil are nevoie de mamă și de tată. Și mai mult decât orice, de iubire. De la asta am pornit.

Ai fost acuzată de homofobie…

Eu nu am spus nici că sunt în stânga, nici că sunt în dreapta. Nu am spus aceste lucruri, nu sunt ale mele, nu le gândesc și nu le simt.

Nu am spus nimic și nu am susținut nimic din acele lucruri.

Mi-am făcut suficient rău cu povestea asta, care a fost făcută cu cele mai bune intenții. Voi continua să ajut, fără să fac publice aceste lucruri, cum s-a întâmplat și până acum.

Interpretarea a fost că nu ești de acord cu căsătoriile între persoane de același sex.

Nu pentru asta militez eu, ci pentru o soluție pentru copiii abandonați, pentru copii cu probleme, pentru copiii care nu au familie și nu sunt doriți. Treaba mea este să contruiesc ceva pentru ei.

Consider că nu am făcut nimic ca să lezez pe cineva. Un copil are nevoie de tată și de mamă. Pentru mine a fost un șoc ce s-a întâmplat.

Îmi pare rău că asta s-a înțeles. Repet: sunt lucruri pe care nu le-am spus, nu lea-m simțit, nu le gândesc și nu sunt ale mele.



Petrişor Obae

petrisor.obaepaginademedia.ro